মরু শহরে পরিবারের সঙ্গে সময় কাটাচ্ছেন দেব

ওয়েব ডেস্ক: তিনি টলিউডের সুপারস্টার,এই মুহূর্তের প্রথম সারির প্রযোজকদের মধ্যে একজন। আবার পশ্চিমবঙ্গের ঘটালের সাংসদ। পরিবারের জন্যেও ব্যস্ততার মধ্যেও সময় বের করেন। কথা হচ্ছে দেবের (Dev)। বক্সঅফিসে ভালই পারফর্ম করেছে ‘রঘুডাকাত’। রাজ্য-দেশের গণ্ডি ছাড়িয়ে সে এবার পাড়ি দিল বিদেশে। দুবাইয়ে হবে ছবির প্রিমিয়ার। তবে এই জার্নিতে দেবের সহযাত্রী তাঁর গোটা পরিবার। রয়েছেন বাবা-মা ও বোনও। বিদেশে পরিবারের সঙ্গে সময় কাটানোর একগুচ্ছ ছবি শেয়ার করেছেন দেব। দেবের ভাগ করে নেওয়া ছবিতে দেখা যাচ্ছে, বিমানের তরফেই দেওয়া হয়েছে ‘ওয়েলকাম ডেসার্ট’। সেখানে লেখা, ‘তোমায় স্বাগত দেব। স্বাগত রঘুডাকাত’।

View this post on Instagram

A post shared by Dev Adhikari (@imdevadhikari)

পরিবারের সঙ্গে দুবাইতে কোয়ালিটি টাইম কাটাচ্ছেন দেব। মরু শহরের বিভিন্ন স্থানে ফটোসেশনও করেছেন তাঁরা। কোনও ছবিতে দেখা যাচ্ছে মরুভূমিতে মা-কে জড়িয়ে রয়েছেন দেব ও তাঁর বোন দিপালী। আবার কোনওটিতে মায়ের ছবি নিজেই তুলে দিচ্ছেন মেগাস্টার। কমেন্টবক্সে সকলে প্রশংসায় ভরাচ্ছেন। দেব বলেছেন, “বাড়িতে তো আমি রাজুই। ওখানে কি আমি নায়ক? মা এখনও আমায় সময়ে সময়ে বকুনি দেন। আবু ধাবিতে ‘রঘু ডাকাত’ ছবির বিশেষ প্রদর্শনের জন্য গিয়েছেন নায়ক। সেখানে গিয়েছিলেন ইধিকা পাল ও অনির্বাণ ভট্টাচার্যও। এক প্রকার ‘একই ঢিলে দুই পাখি মারা’-র মতো বিষয়। কাজের পাশাপাশি দুবাইয়ের বিভিন্ন জায়গায় ঘুরছেন পরিবারের সঙ্গে।